Hallgeir Solberg

Hallgeir Solberg (født 1955) er en norsk lærer, rektor og tidligere lokalpolitiker (KrF) i Melhus kommune. Han var innvalgt i Melhus kommunestyre fra 2003 til 2011TB - Det nye Melhus kommunestyre klart (13.9.2007)  «KrF: Hallgeir Solberg, Bente Brandsæter og Ivar Skarsem.» og satt som varaordfører fra 2007 til 2011 (under Erling Bøhles tid som ordfører). Han var leder i Melhus KrF i perioden 2011–2014 og leder i Sør-Trøndelag KrF i perioden 2012–2014.Opp - Oppdaling ny fylkesleder i KrF (8.2.2014)  «Hun overtar etter Hallgeir Solberg, som ikke ønsket gjenvalg»

Solberg har en mastergrad i naturforvaltning som han tok ved Landbrukshøyskolen (1974–1979). Han har også utdanning i pedagogikk, og administrasjon og ledelse ved HiNT.

Han startet yrkeskarrieren som lærer ved KVT (1980). Deretter var han saksbehandler, først ved Direktoratet for vilt og ferskvannsfisk (1981) og deretter ved Statistisk sentralbyrå (1981–1984). Etter det var han bestyrer ved Fjellstua ungdomssenter (1984–1986), økonomileder ved Bakketun folkehøgskole (1986–1992) og avdelingsleder ved Verdal videregående skole (1992–1993). I 1993 gikk ferden til Melhus hvor han fikk stillingen som rektor ved Øya videregående skole.Linkedin (besøkt 26.1.2016) Denne stillingen hadde han til han gikk av med pensjon i 2017.

I 2018 ble han valgt til styreleder i Normisjon.

 Referanser 

Kategori:Lokalpolitikere i Melhus
Kategori:KrF-politikere i Sør-Trøndelag
Kategori:Norske skoleledere
Kategori:Norske pedagoger
Kategori:Personer fra Verdal kommune